Нюйоркски истории
„Нюйоркски истории“ () е американски антология филм от 1989 година на режисьорите Мартин Скорсезе, Франсис Форд Копола и Уди Алън. Той е съставен от три независими истории, случващи се в Ню Йорк, като всяка от частите има собствен режисьор, сценарист и актьорски състав. Всяка от частите има продължителност 40 минути.

Сюжет

„Житейски уроци“ 
Първата част се нарича „Житейски уроци“ и е режисирана от Мартин Скорсезе. В нея се разказва историята на прочутия художник Лайънъл Доби (Ник Нолти) и за неговата неизвестна асистентка Полет (Розана Аркет). Доби пренасочва своята ярост в трескаво рисуване. Той вижда в Полет само една жена, която удовлетворява личните му нужди под претекст, че му асистира в работата, но за Полет рисуването е всичко.

Сценарист е Ричард Прайс.

„Живот без Зоуи“ 
Зоуи е малко момиченце с богати родители. Тя живее в нюйоркски хотел и разчита единствено на своя забавен иконом. Тази част е режисирана от Франсис Форд Копола, а сценарият е написан от него и от дъщеря му София Копола.

„Едипово разстройство“ 
„Едипово разстройство“ е комедийната версия на Уди Алън, който освен, че играе и режисира филма, е и негов сценарист. В тази част Шелдън трябва да се бори със своята натрапчива майка (Мей Куестел), когато изведнъж тя изчезва след участие във фокус, за да се покаже след 1 седмица на небето (оператор е Свен Нюквист, а монтажист – Сюзън Морс) и отново да дава ценни наставления на своя син. Годеницата му Лиса (Миа Фароу) не издържа на напрежението и го напуска.

Епизоди и режисьори

В ролите

„Житейски уроци“

„Живот без Зоуи“

„Едипово разстройство“

Източници

Външни препратки 
 
 
 „Нюйоркски истории“ в Rotten Tomatoes

Филми на Мартин Скорсезе
Филми на Уди Алън
Филми на Франсис Форд Копола
Филми от 1989 година
Американски трагикомични филми
Филми на Тъчстоун Пикчърс